PRILOGA 3

**PRVO STROKOVNO POROČILO O RAZISKAVI**

Izvajalec in vodja raziskave morata v največ šestdesetih dneh po koncu terenskih del oddati prvo strokovno poročilo o raziskavi (v nadaljnjem besedilu: prvo poročilo) v pregled nadzorniku raziskave. Izvajalec raziskave mora s potrjenim poročilom seznaniti naročnika raziskave.

Če obstajajo tehtni razlogi, ki nakazujejo, da bi bila takojšnja ali celovita objava podatkov o rezultatih raziskave v nasprotju z javnim interesom varstva (npr. nevarnost plenjenja), mora odločitev o objavi prvega poročila sprejeti nadzornik raziskave.

Poročilo mora biti v celoti napisano v slovenskem jeziku, njegovo ustreznost in sestavo, kot je to opredeljeno v tej prilogi, potrdi nadzornik raziskave. Za točnost podatkov odgovarja vodja raziskave.

Poročilo mora biti ministrstvu, zavodu in pristojnemu muzeju posredovano v digitalni obliki. Oddaja v pregled, potrjevanje in objava se izvaja v informacijskem sistemu eArheologija.

**Obvezne sestavine poročila**

* Naslovnica

– Naslov poročila

 – Avtor(ji) poročila

 – Datum izdelave poročila

 – Reprezentativna slika

* Hierarhično urejeno kazalo
* Podatki o raziskavi

 1. Ime projekta

 2. Številka soglasja za raziskavo

 3. Koda raziskave

 4. EID – enotna identifikacija dediščine in ime

 5. Naselje

 6. Občina

 7. Katastrske reference (parc. št.; k. o. – ime in šifra)

 8. Kartografske reference (koordinate centroida območja raziskave v državnem

 koordinatnem sistemu in nadmorska višina/globina)

 9. Ime najdišča (toponim, sinonim) in vrsta najdišča (naselbina, grobišče, prostor

 gospodarskih dejavnosti, komunikacija, prometno sredstvo, posamezna najdba)

 10. Okvirna datacija najdišča glede na raziskavo

 11. Razlog za izvedbo raziskave

 12. Raziskovalni postopek

 13. Invazivnost raziskovalnega postopka

 14. Okolje raziskave

 15. Izvajalec arheološke raziskave

 16. Odgovorni izvajalec

 17. Vodja raziskave

 18. Namestnik vodje raziskave

 19. Strokovni sodelavci

 20. Vir financiranja

 21. Nadzornik raziskave

 22. Pristojna OE ZVKDS

 23. Trajanje terenskih del raziskave (dd. mm. llll–dd. mm. llll)

 24. Mesto začasne hrambe arhiva raziskave

 25. Način ureditve lokacije ali območja raziskave po končani raziskavi (zasutje,

 predstavitev ostalin, sprostitev za gradnjo, drugo)

 26. Ogroženost (gradnja, kmetijska dela, gozdna dela, erozija, abrazija, plenjenje, potapljanje,

 ribarjenje, sidranje, kemični/biološki propad, športne dejavnosti, turizem)

* Izvleček s ključnimi besedami (deset ključnih besed po avtorjevem izboru)
* Uvod

 − Opis motivov in ciljev raziskave

 − Opis poteka raziskave, organizacija dela, sestava raziskovalne skupine ter sodelujoče

 institucije in posamezniki

 − Opis uporabljenih postopkov in tehnik ter najpomembnejše opreme

* Rezultati

 – Opis območja raziskave

 − Opis rezultatov in njihova predhodna interpretacija

 − Pregledni načrt območja raziskave, ki vsebuje:

 − meje raziskovanega območja (na katastrski karti in drugih ustreznih kartografskih

 podlagah),

 − relevantne stratigrafske enote, strukturne enote oz. zbiralne enote, po potrebi in

 smiselno ločene po kronoloških skupinah, fazah ali drugih funkcionalnih skupinah

 oz. merilih.

 Načrt mora vsebovati ustrezno legendo, koordinatno mrežo, oznako merila, smeri severa

 in glavo načrta, ki vsebuje kodo raziskave, ime najdišča, datum raziskave in izdelave

 načrta ter druge morebitne relevantne podatke o načrtu.

 − Opis in interpretacija ključnih stratigrafskih, strukturnih in/ali zbiralnih oz. drugih opazovanih

 enot s seznamom najdb in vzorcev

 − Delovna vsebinska, funkcionalna in kronološka opredelitev najdišča na podlagi tipološko in

 kronološko jasno določljivih najdb ali kontekstov

 − Slikovni prikazi (fotografije, risbe, tridimenzionalni posnetki …) značilnih kontekstov in/ali

 značilnih najdb ali skupin najdb

* Podatki o arhivu raziskave

 – Seznami stratigrafskih, strukturnih in/ali zbiralnih oz. drugih opazovanih enot, slikovne

 dokumentacije ter zbirk najdb in vzorcev

 – Okvirno poročilo o količini/obsegu/volumnu zbirk najdb in vzorcev; okvirno število kartonskih

 škatel in drugih vsebnikov po zvrsteh gradiva

 – Lokacija in dostopnost arhiva

* Seznam uporabljenih virov
* Obvezni prilogi

– Potrjen zapisnik konservatorskega nadzora

 – Potrjen zapisnik komisije za poterensko obdelavo arhiva arheološke raziskave (če prvo

 poročilo ne velja tudi za končno strokovno poročilo o raziskavi)

**Tehnične zahteve formata prvega poročila in prilog**

 – Enoten dokument (PDF)

 – Poligon zunanje meje območja raziskave (SHP)

 – Karakteristična fotografija (JPG, 300 dpi)

 – Seznami stratigrafskih in/ali zbiralnih enot, slikovne dokumentacije ter zbirk najdb in vzorcev

 (MDB, XLS, XLSX)

 – Podatki o obsegu/volumnu zbirk najdb in vzorcev (MDB, XLS, XLSX)